

**600.0386.18.11.15**

####  **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

#### **ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ ՀԱՆՁՆԱԺՈՂՈՎ**

**ՈՐՈՇՈՒՄ**

 18 նոյեմբերի 2015 թվականի №386Ա

ք.Երևան

**«ՋՈՒՐԼՈՒՅՍ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ «ԻՋԵՎԱՆ-1» ՓՈՔՐ ՀԻԴՐՈԷԼԵԿՏՐԱԿԱՅԱՆՈՒՄ ԷԼԵԿՏՐԱԿԱՆ ԷՆԵՐԳԻԱՅԻ (ՀԶՈՐՈՒԹՅԱՆ) ԱՐՏԱԴՐՈՒԹՅԱՆ ԼԻՑԵՆԶԻԱ ՏՐԱՄԱԴՐԵԼՈՒ ՄԱՍԻՆ**

 Հիմք ընդունելով «Էներգետիկայի մասին» Հայաստանի Հանրապետության օրենքի 17‑րդ հոդվածի 1-ին մասի «բ» կետը, 23-րդ, 35-րդ հոդվածները, «Էներգետիկայի մասին» Հայաստանի Հանրապետության օրենքում փոփոխություններ և լրացումներ կատարելու մասին» Հայաստանի Հանրապետության 2013 թվականի հունիսի 19-ի №ՀՕ-86-Ն օրենքի 16-րդ հոդվածը, Հայաստանի Հանրապետության հանրային ծառայությունները կարգավորող հանձնաժողովի 2013 թվականի նոյեմբերի 1-ի 374Ն որոշմամբ հաստատված՝ էներգետիկայի բնագավառում գործունեության լիցենզավորման կարգը, այդ թվում` կարգի 3 հավելվածի՝ երաշխիքների ներկայացման կարգի 8-րդ կետը և հաշվի առնելով «ՋՈՒՐԼՈՒՅՍ» սահմանափակ պատասխանատվությամբ ընկերության 2015 թվականի հոկտեմբերի 23-ի №2/15 գրությունը՝ Հայաստանի Հանրապետության հանրային ծառայությունները կարգավորող հանձնաժողովը **որոշում է.**

1. «ՋՈՒՐԼՈՒՅՍ» սահմանափակ պատասխանատվությամբ ընկերությանը տրամադրել «Իջևան-1» փոքր հիդրոէլեկտրակայանում (Հայաստանի Հանրապետության Տավուշի մարզի Իջևան համայնքի վարչական տարածքում՝ Աղստև գետի վրա կառուցված «Սպիտակ Լիճ» ջրամբարից սնուցվող ջրատարի վրա (ոռոգման համակարգ)) էլեկտրական էներգիայի (հզորության) արտադրության լիցենզիա՝ մինչև 2032 թվականի նոյեմբերի 28-ը գործողության ժամկետով, որից կառուցման ժամանակահատվածը՝ մինչև 2017 թվականի նոյեմբերի 28-ը:
2. Հաստատել «ՋՈՒՐԼՈՒՅՍ» սահմանափակ պատասխանատվությամբ ընկերության «Իջևան-1» փոքր հիդրոէլեկտրակայանում էլեկտրական էներգիայի (հզորության) արտադրության լիցենզիայի պայմանները՝ համաձայն հավելվածի:
3. «ՋՈՒՐԼՈՒՅՍ» սահմանափակ պատասխանատվությամբ ընկերությանը` №0483 լիցենզիայի պայմանները չկատարելու պատճառով «Իջևան-1» փոքր հիդրո-էլեկտրակայանի կառուցման ժամկետը երկարաձգելու համար, սույն որոշումն ուժի մեջ մտնելու պահից`
	1. մեկամսյա ժամկետում «Ամերիաբանկ» փակ բաժնետիրական ընկերության կողմից 2014 թվականի ապրիլի 26-ի №O.AB.100.11CB.ESC.4.1178.14 և 2014 թվականի հոկտեմբերի 9-ի №O.AB.100.11CB.ESC.4.3231.14 գրություններով Հայաստանի Հանրապետության հանրային ծառայությունները կարգավորող հանձնաժողով ներկայացված բանկային երաշխիքների համաձայն երաշխավորված՝ համապատասխանաբար երկու միլիոն յոթ հարյուր յոթանասունհինգ հազար և մեկ միլիոն դրամ գումարներից մեկ միլիոն ութ հարյուր ութսունյոթ հազար հինգ հարյուր դրամը 900005028130 հաշվեհամարով փոխանցել Հայաստանի Հանրապետության պետական բյուջե.
	2. քառասունհինգօրյա ժամկետում Հայաստանի Հանրապետության հանրային ծառայությունները կարգավորող հանձնաժողով ներկայացնել երեք միլիոն յոթ հարյուր յոթանասունհինգ հազար դրամ գումարի նոր երաշխիք` մինչև 2018 թվականի հունվարի 12-ը գործողության ժամկետով:
4. Ուժը կորցրած ճանաչել Հայաստանի Հանրապետության հանրային ծառայությունները կարգավորող հանձնաժողովի՝
	1. 2012 թվականի դեկտեմբերի 20-ի «ՋՈՒՐԼՈՒՅՍ» սահմանափակ պատասխանատվությամբ ընկերությանը «Իջևան-1» փոքր հիդրոէլեկտրակայանի կառուցման լիցենզիա տրամադրելու մասին» №546Ա որոշումը,
	2. 2013 թվականի սեպտեմբերի 18-ի «ՋՈՒՐԼՈՒՅՍ» սահմանափակ պատասխանատվությամբ ընկերության կողմից «Իջեվան-1» փոքր հիդրո-էլեկտրակայանի վերաբերյալ փաստաթղթերը Հայաստանի Հանրապետության հանրային ծառայությունները կարգավորող հանձնաժողով ներկայացնելու ժամկետը երկարաձգելու մասին» №327Ա որոշումը,
	3. 2014 թվականի մարտի 12-ի «ՋՈՒՐԼՈՒՅՍ» սահմանափակ պատասխանատվությամբ ընկերության կողմից «Իջեվան-1» փոքր հիդրո-էլեկտրակայանի վերաբերյալ փաստաթղթերը Հայաստանի Հանրապետության հանրային ծառայությունները կարգավորող հանձնաժողով ներկայացնելու ժամկետը երկարաձգելու մասին» №36Ա որոշումը,
	4. 2014 թվականի օգոստոսի 27-ի «Հայաստանի Հանրապետության հանրային ծառայությունները կարգավորող հանձնաժողովի 2012 թվականի դեկտեմբերի 20-ի №546Ա որոշման մեջ փոփոխություն կատարելու մասին» №345Ա որոշումը:
5. Սույն որոշումն ուժի մեջ է մտնում 2015 թվականի նոյեմբերի 28-ից։

 **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

 **ՀԱՆՐԱՅԻՆ ԾԱՌԱՅՈՒԹՅՈՒՆՆԵՐԸ ԿԱՐԳԱՎՈՐՈՂ**

 **ՀԱՆՁՆԱԺՈՂՈՎԻ ՆԱԽԱԳԱՀ՝ Ռ. ՆԱԶԱՐՅԱՆ**

 ք. Երևան

 18 նոյեմբերի 2015թ.